REFERAT DE APROBARE
Nr. 2063/06.05.2026
privind aprobarea onorariilor pentru asistență juridică și reprezentare

        Subsemnatul, Alexandru-Valentin Catrinoi, primarul comunei Racovița, în calitate de inițiator al proiectului de hotărâre, supun aprobării Consiliului Local proiectul privind aprobarea onorariilor pentru asistență juridică și reprezentare.
       Necesitatea promovării proiectului este determinată de obligația autorității publice locale de a asigura apărarea intereselorlegitime ale Comunei Racovița în dosarul nr. 1548/252/2026 aflat pe rolul Judecătoriei Lugoj, precum și în dosarul executional nr. 1341/2026 deschis la cererea creditoarei KEINHELL PROD SRL.
       Având în vedere complexitatea aspectelor juridice și necesitatea reprezentării de specialitate, au fost solicitate și depuse oferte de asistență juridică și reprezentare din partea SCPA Maier, Ciucur și Asociații. Cheltuielile propuse sunt justificate de necesitatea protejării patrimoniului și intereselor UAT Comuna Racovița și sunt în concordanță cu prevederile legale aplicabile.
       Față de cele prezentate, propun adoptarea proiectului de hotărâre în forma prezentată.

